CELEX: 62008FO0098
Language: fi
Date: 2009-07-02
Title: Virkamiestuomioistuimen määräys (toinen jaosto) 2 päivänä heinäkuuta 2009. # Bart Nijs vastaan Euroopan yhteisöjen tilintarkastustuomioistuin. # Virkamiehet - Henkilöstö - Ylennys. # Asia F-98/08.

VIRKAMIESTUOMIOISTUIMEN MÄÄRÄYS (toinen jaosto)
      2 päivänä heinäkuuta 2009
      Asia F-98/08
      Bart Nijs
      vastaan
      Euroopan yhteisöjen tilintarkastustuomioistuin
      Henkilöstö – Virkamiehet – Ylennys – Vuoden 2008 ylennyskierros – Kanne, joka on selvästi perusteeton ja jonka tutkittavaksi ottamisen edellytykset selvästi puuttuvat 
      Aihe: EY 236 ja EA 152 artiklaan perustuva kanne, jossa Nijs vaatii virkamiestuomioistuinta kumoamaan tilintarkastustuomioistuimen
         päätöksen olla ylentämättä häntä vuonna 2008, sellaisena kuin tämä päätös ilmenee tilintarkastustuomioistuimen pääsihteerin
         laatimasta vuoden 2008 ylennyskierroksella ylennettyjen virkamiesten luettelosta (Henkilöstötiedote nro 32‑2008, 5.5.2008),
         jossa ei ole mainittu hänen nimeään, sekä tämän päätöksen valmistelevat toimet ja sitä seuranneet toimet, ja velvoittamaan
         tilintarkastustuomioistuimen maksamaan vahingonkorvausta.
      
      Ratkaisu: Kanne jätetään osittain tutkimatta, koska tutkittavaksi ottamisen edellytykset selvästi puuttuvat, ja osittain hylätään selvästi
         perusteettomana. Kantaja velvoitetaan korvaamaan oikeudenkäyntikulut kokonaisuudessaan.
      
      Tiivistelmä
      Virkamiehet – Kanne – Kumoamiskanne – Vahingonkorvausvaatimus – Tutkimatta jättäminen vahingonkorvaukseen tähtäävän oikeudenkäyntiä
            edeltävän menettelyn puuttumisen vuoksi
      (Henkilöstösääntöjen 90 ja 91 artikla)
      
      Vahingonkorvausvaatimus on jätettävä tutkimatta, sillä sen tutkittavaksi ottamisen edellytykset selvästi puuttuvat henkilöstösääntöjen
         90 ja 91 artiklassa tarkoitetun oikeudenkäyntiä edeltävän menettelyn noudattamatta jättämisen vuoksi, kun virkamies ei ole
         ensin toimittanut vaatimusta väitetyn vahingon korvaamisesta.  
      
      (ks. 27 kohta)